<classify> Watamba kuwatuliza wenyeji wao Alliance kama ilivyokuwa kwa Mbao FC THERESIA GASPER-DAR ES SALAAM KIKOSI cha Yanga kimewasili salama jana mkoaniMwanza, kikiwa tayari kwa ajili ya mchezo wa Ligi Kuu Tanzania Bara dhidi yaAlliance, utakaochezwa kesho Uwanja wa CCM Kirumba, Mwanza. Yanga ilisafiri kuifuata Alliance, ikiwa na kikosicha wachezaji 20. Vijana hao wa Jangwani watakutana na Alliance wakiwa na kumbukumbu ya kupataushindi wa mabao 2-1 dhidi ya Mbao FC, katika mchezo wa mwisho wa Ligi KuuTanzania Bara uliochezwa kwenye dimba hilo. Lakini walijiongezea hali ya kujiamini, baada yakufuzu robo fainali ya Kombe la Shirikisho ASFC, baada ya kuindoamashindanoni Namungo FC ikiichapa bao 1-0, mchezo uliochezwa Uwanja waMajaliwa, Ruangwa mkoani Lindi. Akizungumza na MTANZANIA jana, Mratibu wa kikosi chaYanga, Hafidh Salehe, alisema kikosi chao kimewasili salama jijini Mwanzatayari kwa mchezo wao wa kesho dhidi ya Alliance. Tumefikasalama Mwanza, wachezaji watapumzika kidogo lakini jioni watafanya mazoeziUwanja wa Nyamagana, kocha wetu, Mwinyi Zahera, atatumia fursa hiyo kuyafanyiakazi baadhi ya mapungufu kabla ya kuwakabili Alliance, alisema. Alisema wachezaji wao wote waliosafiri na timu hiyowapo timamu kimwili na kiakili kwa ajili ya kuhakikisha wanakipigania kikosihicho na kushinda. Morali ya kikosi kwa ujumla iko juu, kila mchezajianataka kutoa mchango ambao utaiwezesha timu kupata ushindi, pia hakunamajeruhi jambo ambalo linampa wigo mpana kocha wa kuamua aanze nani, alisemaHafidh ambaye kabla ya kuteuliwa kushika wadhifa huo alikuwa meneja wa kikosihicho. Timu hizo zilipokutana katika mchezo wa mzunguko wakwanza uliochezwa Uwanja wa Taifa, Dar es Salaam, Yanga iliibuka na ushindi wamabao 3-0 dhidi ya Alliance. Yanga pia inaongoza msimamo wa Ligi Kuu, ikiwa napointi 61, baada ya kucheza michezo 25, ikishinda 19, sare nne na kupotezamiwili. Alliance ambayo inashiriki ligi hiyo kwa mara yakwanza baada ya kufuzu msimu uliopita,ipo nafasi ya saba, ikiwa na pointi 36, baada ya kucheza michezo 28, ikishindatisa, sare tisa na kuchapwa mara 10.  <topic>: MICHEZO 